ผมเจ็บข้อเท้ามากๆเลยครับ และก็เวลาเดินแทบจะไม่ได้เลยครับ ตอนดึงเท้ามาก็รู้สึกมันตรึงมากเลยครับ อยากถามมันจะเป็นอัตราตรายไหมครับ
สวัสดีคะ การบาดเจ็บ บริเวณข้อเท้า อาจจะมีเรื่องการบาดเจ็บได้ตั้งแต่ผิวหนังกระดูกข้อต่อเส้นเอ็นปลอกหุ้มเส้นเอ็นถุงน้ำที่อยู่รอบๆ เส้นเอ็นและข้อดังนั้นการบาดเจ็บแบบนี้จะใช้เวลาประมาณสองถึงสามสัปดาห์กว่าอาการปวดจะหายได้ค่ะ ซึ่งอาจจะต้องดูก่อนว่าข้อเท้าที่พลิกนั้นเกิดจากการตกจากที่สูงร่วมด้วยหรือไม่ค่ะ ถ้ามีปัญหาเรื่องการตกจากที่สูง อาจจะต้องมองหาเรื่องกระดูกหักร่วมด้วยค่ะ แต่ถ้าไม่มีความสูงเข้ามาเกี่ยวข้องก็อาจจะไม่มีปัญหาเรื่องการหักของกระดูกค่ะการดูแลเบื้องต้น แนะนำเรื่องการรับประทานยาแก้ปวด การประคบด้วยน้ำแข็ง และการยกขาสูงก่อนค่ะ การพันข้อเท้าอาจจะช่วยได้ค่ะ งดลงน้ำหนักบริเวณที่มีการบาดเจ็บค่ะควรพบแพทย์ตรวจเพิ่มเติมว่าไม่มีปัญหาการบาดเจ็บร่วมอย่างอื่นค่ะ